### Beslutning

Sagens behandling blev udsat i byrådets møde den 19. januar 2022.

**Beslutningsforslag fra EL**

[adresse] beslutter at iværksætte samfundsvidenskabelig undersøgelse af virkningerne (f.eks. af VIVE eller Institut for Statskundskab) af byrådsbeslutninger om nedrivning af boliger i ghettoer:

Det undersøges, hvilke valg om bopæl og andre socio-økonomiske forhold de mennesker, hvis boliger udpeges til nedrivning, træffer angående fremtidig bolig-lokalisering, og hvilke konsekvenser der følge af de påtvungne valg. Det undersøges, hvilke forbedringer / forringelser de nedrivningsbeslutningsramte opnår med hensyn til bolig, erhverv og hele samfundsmæssige placering.

Motivering:

Det er ønskeligt, at byrådet og [adresse] får kendskab til de hvordan borgernes livssituation påvirkes af de ganske vidtrækkende beslutninger, som byrådet træffer om nedrivning af boliger og udsmidning af mennesker af disse boliger.

Uffe Iversen

Byrådsmedlem (EL)

Formand, TU

### Sagens forløb

15-12-2021 [adresse]
Sagens behandling blev udsat i byrådets møde den 15. december 2021.
 19-01-2022 Aarhus Byråd
Sagens behandling blev udsat i byrådets møde den 19. januar 2022.
 02-02-2022 [adresse]
Byrådet kunne ikke tiltræde forslaget i byrådets møde den 2. februar 2022.

Enhedslisten de Rød-Grønnes byrådsgruppe kunne tiltræde forslaget.